Aruküla Uudised

Aruküla Uudised on 2005. aastal asutatud ajaleht, mis kajastab Aruküla aleviku sündmusi ja Raasiku valla noorteelu.Aruküla Uudiste tutvustus Facebookis (vaadatud 1. augustil 2011) 

Aruküla Uudiste esimene number ilmus 16. aprillil 2005.

Ajalehe toimetus asub Aruküla raamatukogus ning tegutseb MTÜ Aruküla Kultuuriselts ringina Henri Reederi juhendamiselAruküla Kultuuriseltsis tegutsevad ringid Aruküla Kultuuriseltsi kodulehel (vaadatud 1. augustil 2011), toimetuse tegevust koordineerib Raasiku valla noorteliikumine Minu Eesti Noored. Lehte rahastatakse annetustest. Pärast ajalehe ilmumises kestnud pausi 2010. aasta oktoobris ilmunud numbri tiraaž oli 100 eksemplari."Aruküla Uudised ilmuvad taas" Sõnumitooja, 27.oktoober 2010 (vaadatud 1. augustil 2011)

Paberlehe kõrval teeb Aruküla Uudiste toimetus ka videouudiseid, mis avaldatakse lehe kanalis YouTube'is.Aruküla Uudiste kanal Youtube'is (vaadatud 1. augustil 2011)

2007. aasta Riigikogu valimiste eel valmis toimetuses poliitiline komöödiafilm "Poliitika jõuab Arukülla", milles tegelaskujudena esinesid kohalikud kuulsused kunstnik Andrei Jegorov, mõisnik Peter von Baranoff ning sõjaeelse Eesti Vabariigi peaminister Kaarel Eenpalu, aga ka vallavanem Andre Sepp, peaminister Andrus Ansip ja Mart Laar."Poliitika jõuab Arukülla" 1. osa Youtube'is (vaadatud 1. augustil 2011)

Ajalugu
pisi|175px|Aruküla Uudiste lipp
2005–2009 andis lehte välja 2002. aastal loodud samanimeline noorteühendus, mis koondas Aruküla ajakirjandushuvilisi noori. Ühendus sai alguse uudistesaadete tegemisega videolindile. Esimene saade võeti linti 12. juunil 2002"Aruküla Uudised nr.1 – 12.06.2002" Youtube (vaadatud 1. augustil 2011). 2004 hakkas noorteühendus välja andma Aruküla Põhikooli ajalehte ja 2005 kogu aleviku ajalehte Aruküla Uudised, mis ilmus kaks korda kuus. Sellal oli ajalehel kokku ligi 20 reporterit, igas lehenumbris osales neist 5–6.Pille Rõivas "Aruküla uudistetegijad saavad toimetuseruumid" Äripäev, 11.08.2006 (vaadatud 1. augustil 2011) Kooli ajalehte anti välja 2007. aastani, aleviku ajalehe ilmumine katkes 2009. aasta märtsis.

Ühendus korraldas liikmetele ka üritusi ja võistlusi, näiteks toimus 2003–2006 igal aastal Aruküla Uudiste orienteerumisvõistlus. Talviti käidi kolmel korral koos Aruküla Uudiste suusavõistlustel. Ürituste korraldamine harvenes 2006. aastast, mil ühenduse põhitegevuseks sai aleviku lehe kirjastamine koostöös MTÜga Aruküla Kultuuriselts.

Noorteühendusel Aruküla Uudised oli oma põhikiri. Organisatsioonil oli ka oma lipp, mille värvid olid roheline, valge ja sinine. Lipu laiuse ja pikkuse suhe oli 7:11. Valge sümboliseeris sõnavabadust ja puhtust, sinine tõde ja sõltumatust ning roheline looduslähedust (Aruküla männikut) ja lootust.

Mais 2009 astus Aruküla Uudiste organisatsioon Raasiku valla vastloodud noorteliikumise Minu Eesti Noored alla. Minu Eesti Noorte toel jätkatakse 2010. aasta oktoobrist taas ajalehe Aruküla Uudised väljaandmist, püüdes sellest peale kajastada rohkem ülevallalisi teemasid."Raasiku noortekoja juhi HENRI REEDERI sõnul tekkis 1. mai mõttekojas idee luua Raasiku valla noortefoorum", minueesti.ee, 28.03.2010 (vaadatud 1. augustil 2011)

Aruküla aasta tegija ja tegu
2006. aastast annab Aruküla Uudiste toimetus eelmise aasta sündmuste põhjal välja Aruküla aasta tegija ja Aruküla aasta teo aunimetust."Aruküla Aasta Tegijaks valiti ajalooõpetaja" Ida-Harju Vallaleht, 24. veebr 2011 (vaadatud 1. augustil 2011)

Aruküla aasta tegijad
 2005 – Andre Sepp (valiti internetihääletuse põhjal)
 2006 – Harri Aljasmäe – vabatahtlik tuletõrjuja, Andra Sõmer – showtantsu õpetaja "Iseseisvuspäeva peod Kehras, Raasikul ja Loksal" Sõnumitooja, 28. veebr 2007 (vaadatud 14. veebruaril 2012)
 2007 – Alari Kruusvall"Raasiku vallas tunnustati riigi sünnipäeval aukodanikke" Sõnumitooja, 27.02.2008 (vaadatud 14. veebruaril 2012)
 2008 – jäi välja andmata
 2010 – Mai Erbe, Aruküla Põhikooli ajalooõpetaja, kes peab küla ajalooarhiivi "Aruküla inimesed tundsid rõõmu peost omade keskel ja omadele" Postimees, 25.02.2011
 2011 – Juhan Trump, koduvalla laulukirjutaja ja Maiu Plumer, Pikavere Lasteaia-Algkooli värske direktor
 2012 – Aivi Hiibus – Kohviku ja käsitööpoe VildiVilla avaja
 2013 – Garina Toomingas, MTÜ Aruküla Kultuuriseltsi tegevdirektor ja Helle Vaga, Raasiku Rahvamaja juhataja

Aruküla aasta teod
 2005 – Aruküla uue kauplusehoone avamine (valiti internetihääletuse põhjal)
 2006 – tulekahju kustutamine Aruküla männikus vabatahtlike poolt (Harri Aljasmäe & vabatahtlikud)
 2007 – noortekeskuse avamine (MTÜ Aruküla Kultuuriselts ja Garina Paiste)
 2008 – laululava valmisehitamine (Raasiku Vallavalitsus)
 2010 – liuvälja rajamine (Aruküla Pallimängude Klubi)
 2011 – Aruküla kohvikutepäeva korraldamine (MTÜ Aruküla Kultuuriselts)
 2012 – Heategevusaktsioon Nõmme lastekodu toetuseks (Aruküla Põhikooli õpilased)
 2013 – Härma külarahvas laululava ehitamise eest

 Viited 

 Välislingid 
 Aruküla Uudised Facebookis
 "Aruküla Uudised nr.1 – 12.06.2002" YouTube (video)
 Aruküla Uudiste kanal YouTube'is
 Mängufilmi "Poliitika jõuab Arukülla" 1. osa YouTube'is
 Pille Rõivas "Aruküla uudistetegijad saavad toimetuseruumid" Äripäev, 11.08.2006

Kategooria:Aruküla
Kategooria:Harju maakonna ajalehed